EkBass/fiwiki-20250220-pages-articles huggingface dataset:
Saimi Järnefelt

Saimi Pia Järnefelt (o.s. Swan; 12. kesäkuuta 1867 Helsinki – 24. lokakuuta 1944 Järvenpää) oli suomalainen näyttelijä ja kirjallisuuden suomentaja. Saimi Järnefelt oli yksi maisteri Carl Gustaf Swanin ja Emilia Malinin yhdeksästä tyttärestä. Järnefeltin siskoja olivat Helmi, Aino, Elli, Toini, Lyyli, Anni, Ilma ja Nelma. Järnefelt oli näyttelijänä Suomalaisessa teatterissa ja meni sitten naimisiin taidemaalari Eero Järnefeltin kanssa. He asuivat muun muassa Järvenpään Suvirannassa. == Suomennoksia == * Johannes Jørgensen: Elämänvalhe ja elämäntotuus. Otava 1896 * Abraham Dreyfus: Rajuilma: huvinäytelmä yhdessä näytöksessä. Kuopio: U. W. Telen, 1899. (alkuteos Une tempéte sous un crane) * H. Rider Haggard: Tarina kolmesta leijonasta. Kuvittanut Albert Gebhard. Otava, 1899. (alkuteos A Tale of Three Lions) * Grant Allen: Valkoisen miehen jalka: seikkailukertomus. Otava, 1899. * Harriet Beecher Stowe: Pikku haltijoita. Porvoo: Werner Söderström, 1900. (alkuteos House and Home Papers) * Charles Dickens: Kaksi kaupunkia: romaani, edellinen ja jälkimmäinen osa. Porvoo: Söderström, 1903. 2. painos 1933 * George Eliot: Mylly joen rannalla. Suomentaneet Saimi Järnefelt ja Helka Varho. WSOY, 1944. 9. painos 1973 (alkuteos The Mill on the Floss) == Kirjallisuutta == * Toppi, Marko (toim.): Eero ja Saimi Järnefeltin kirjeenvaihtoa ja päiväkirjamerkintöjä 1889–1914. Helsinki: Suomalaisen Kirjallisuuden Seura, 2009. ISBN 978-952-222-113-1. * Toppi, Marko (toim.): Vain tosi on pysyväistä. Eero ja Saimi Järnefeltin kirjeenvaihtoa ja päiväkirjamerkintöjä 1915–1944. Helsinki: Suomalaisen Kirjallisuuden Seura, 2013. ISBN 978-952-222-399-9. * Suutela, Hanna: Impyet – näyttelijättäret Suomalaisen Teatterin palveluksessa. Helsinki: Like, 2005. ISBN 952-471-421-3. == Lähteet == * == Aiheesta muualla == * Project Gutenberg : Harriet Beecher-Stowen Pikku haltijoita Saimi Järnefeltin suomentamana Luokka:Suomentajat Luokka:Suomalaiset näyttelijät Luokka:Vuonna 1867 syntyneet Luokka:Vuonna 1944 kuolleet
Georg Procopé

Fritiof Georg Fredrik Procopé (22. lokakuuta 1873 Helsinki – 15. helmikuuta 1942 Helsinki) oli suomalainen ruotsin kielellä kirjoittanut toimittaja, runoilija ja kääntäjä. Georg Procopén vanhemmat olivat kenraaliluutnantti Berndt Feodor Georg Procopé ja Mathilda Helena von Knorring. Hän suoritti kadettikoulun vuonna 1895 ja palveli Suomen kaartissa sen lakkauttamiseen saakka. Procopén sotilasarvo oli esikuntakapteeni. Procopé työskenteli toimittajana Wiborgs Nyheterissä vuosina 1902–1903, Helsingfors-Postenissa vuosina 1905–1905 ja Nya Pressenissä vuodesta 1906 sekä myöhemmin jälleen Wiborgs Nyheterissä. Hän oli poliittisista syistä karkotettuna Tomskin kuvernementissa vuosina 1914–1917. Procopé työskenteli sen jälkeen Svenska Pressenissä muun muassa ulkomaantoimittajana. Hän kirjoitti myös runoja ja toimi kääntäjänä. == Teoksia == * Feodor Procopé och Georg Procopé. FK (Finska kadettkåren): dikter in memoriam. Helsingfors 1931, 2. uppl. 1932. * Finska gardet: vers och prosa in memoriam. Tryckt i 200 numrerade exemplar ; innehåller dikter av Zachris Topelius, Feodor Procopé, Hjalmar Procopé, Georg Procopé. Helsingfors, 1937. * Sibirisk månskenssonat och andra dikter. Helsingfors: Liiketieto, 1942 . == Käännöksiä == * Ivan Turgenev. Faust: berättelse i nio bref. Helsingfors: Söderström, 1892. * Maksim Gorki. På bottnen: bilder. Helsingfors: Helios, 1903. * Alexander Henkel. Frihetsrörelsen i Ryssland: en återblick. Helsingfors: Söderström, 1906. * Georg Erastoff. Reträtten. Helsingfors: K. E. Holm, 1907. * Maksim Gorki: Natthärbärget. Stockholm: Bonnier, 1937. == Lähteet == Luokka:Suomalaiset runoilijat Luokka:Suomalaiset toimittajat Luokka:Sortokausien aktivistit Luokka:Vuonna 1873 syntyneet Luokka:Vuonna 1942 kuolleet
Kemppainen

Kemppainen on suomalainen sukunimi. Tunnettuja Kemppaisia: * Aarno Kemppainen (1886–1947), päätoimittaja * Antti Kemppainen (1886–1927), jääkäri * Antti- Jussi Kemppainen (s. 1989), hiihtäjä * Arvo Kemppainen (1946–1991), lääkäri ja poliitikko, SKDL:n ja Vasemmistoliiton kansanedustaja * Efraim Kemppainen (1888–1930), jääkärimajuri, Aarno Kemppaisen veli * Eino Kemppainen (1883–1944), virkamies ja runoilija, Aarno Kemppaisen veli * Hannu Kemppainen (s. 1951), lääkäri ja keskustalainen poliitikko * Heikki Kemppainen (s. 1944), kunnanjohtaja * Jaakko Kemppainen (1904–1988), Kokoomuksen kansanedustaja, varatuomari ja säästöpankinjohtaja * Jaakko Kemppainen (1869–1931), työväenliikkeen vaikuttaja ja työläisaktivisti * Jaakko Kemppainen (s. 1976), pelisuunnittelija, läänintaiteilija * Jemiina Kemppainen, fysioterapeutti ja Tiedenaiset-yhteisön toiminnanjohtaja * Johan Kemppainen (myöh. Kemp, 1881–1941), voimistelija ja olympiamitalisti, pankinjohtaja * Jonne Kemppainen (s. 1986), pesäpalloilija * Joonas Kemppainen (s. 1988), jääkiekkoilija * Jouni Kemppainen, Maaseudun Tulevaisuuden päätoimittaja * Jouni K. Kemppainen (s. 1962), Helsingin Sanomien kuukausiliitteen toimittaja ja tietokirjailija * Juho Kemppainen (1884–1963), päätoimittaja, maanviljelijä, jääkäri * Jussi- Petteri Kemppainen, musiikkivideo-ohjaaja ja pelisuunnittelija * Kirsi Kemppainen (s. 1975), pikajuoksija * Kirsti Kemppainen (1946–1997), näyttelijä * Linda Kemppainen (s. 1997), pesäpalloilija * Marja-Leena Kemppainen (s. 1956), sairaanhoitaja ja kristillisdemokraattinen poliitikko * Marko Kemppainen (s. 1976), skeet-ampuja * Mikko Kemppainen (s. 1989), pesäpalloilija * Minna Kemppainen (1968–2020), kouluratsastaja ja ratsastusvalmentaja * Otto Kemppainen (s. 2003), jalkapalloilija * Pentti Kemppainen (s. 1945), radiotoimittaja ja radiotutkija * Saana Niskanen (o.s. Kemppainen, s. 1993), maastohiihtäjä * Samuel Kemppainen (s. 2000), jääkiekkoilija * Sara-Ella Kemppainen (s. 1999), pesäpalloilija * Sauli Kemppainen (s. 1968), kokki * Tanya Kemppainen, laulaja * Tero Kemppainen (s. 1968), jalkapalloilija * Tuulikki Kemppainen (myöh. Pyykkönen, s. 1963), maastohiihtäjä * Veikko Kemppainen (1906–1982), kauppias, yrittäjä ja yritysjohtaja, kauppaneuvos * Väinö Kemppainen (1889–1927), näyttelijä ja teatterinjohtaja * Yrjö Kemppainen (1881–1929), kirjailija, Aarno Kemppaisen veli. == Kuvitteellisia henkilöitä == * Olavi Kemppainen, televisiosarjassa Pasila * Roosa Kemppainen, televisiosarjassa Salatut elämät * ”Kemppainen”, Klamydia-yhtyeen kappale.
Elias Rothsten

Urho Elias Rothsten (16. helmikuuta 1912 Vihanti – 13. elokuuta 1942 Pogost, Itä-Karjala) oli suomalainen kappalainen ja ruotsin kielellä kirjoittanut runoilija. Kaatuneet-tietokannan mukaan Rothsten oli syntynyt 26. helmikuuta Kokkolassa. Rothsten toimi II/JR 61:n sotilaspastorina jatkosodan aikana. Hän kaatui elokuussa 1942 Itä-Karjalassa. == Teoksia == * En stridsman : efterlämnade dikter ; med en inledning av G. O. Rosenqvist ; utgivna av K.-E. Forssel. Förlaget Bro, Åbo 1942 * Präster i vapenrock. Minnen från stridslinjer och hemfront ; Elias Rothsten, Karl-Erik Forssel med flera. 1943 == Lähteet == * * Suomen sodissa 1939-1945 menehtyneiden tiedosto ===Viitteet=== Luokka:Suomalaiset runoilijat Luokka:Vuonna 1912 syntyneet Luokka:Vuonna 1942 kuolleet
Hedvig von Schantz

Hedvig Emilia von Schantz (3. maaliskuuta 1865 Raisio – 15. helmikuuta 1942 Raisio) oli suomalainen ruotsin kielellä kirjoittanut runoilija ja taiteilija. Von Schantz kävi Suomen Taideyhdistyksen piirustuskoulun ja harjoitti sen jälkeen pedagogisia opintoja. Hän perusti veistokoulun Helsinkiin ja toimi piirustuksenopettajana Laurellska skolanissa 1898–1926. Hän kirjoitti lehtiartikkeleita ja oli myös silhuettitaiteilija, alan merkittävimpiä Suomessa. Hänen nimeään kantavasta rahastosta myönnetään palkinto elämäkertateokselle, jonka suomenruotsalainen kirjailija on kirjoittanut ruotsiksi.Hedvig von Schantz fond, Svenska Litteratursällskapet == Teoksia == * Dikter. Söderström, Helsingfors 1894 == Lähteet == * (vanhentunut linkki) ===Viitteet=== Luokka:Suomalaiset runoilijat Luokka:Suomalaiset taidemaalarit Luokka:Vuonna 1865 syntyneet Luokka:Vuonna 1942 kuolleet
Bertha Witting

Bertha Georgina Eugenie Witting (11. kesäkuuta 1858 Helsinki – 9. heinäkuuta 1941 Helsinki) oli suomalainen ruotsin kielellä kirjoittanut näytelmäkirjailija. == Teoksia == * Brahmas öga : musikaliskt sagospel i prolog och 2 akter ; i toner av G. Lagercrantz ; i ord av Be. Witting. Tillegnat Svenska lyceets i Viborg elevorkester och kör april 1916. Wiborg 1916 == Lähteet == * Luokka:Suomalaiset näytelmäkirjailijat Luokka:Vuonna 1858 syntyneet Luokka:Vuonna 1941 kuolleet
Philadelphia Atoms

Philadelphia Atoms oli yhdysvaltalainen jalkapalloseura, jonka joukkue pelasi North American Soccer Leaguessa vuosina 1973–1976. Atomsin perusti philadelphialainen rakennusyrittäjä Tom McCloskey NASL-seura Dallas Tornadon ja NFL-seura Kansas City Chiefsin omistajan Lamar Huntin innoittamana. Yhdysvaltalaisista ja brittiläisistä pelaajista koostunut ja Al Millerin valmentama Atoms saavutti NASL:n mestaruuden heti esikoiskaudellaan 1973 voitettuaan loppuottelussa Huntin Dallasin maalein 2–0. Loppuottelussa Atomsin avauskokoonpanossa oli kuusi yhdysvaltalaissyntyistä pelaajaa, mikä oli poikkeuksellista, sillä suurin osa liigan pelaajista oli ulkomaalaisia. Urheilulehti Sports Illustrated nosti tapauksen kansikuvaansa otsikolla ”Soccer goes American”, ja Atomsin maalivahdista Bob Rigbystä tuli ensimmäinen lehden kannessa esiintynyt jalkapalloilija. Atoms ei kyennyt ylläpitämään menestystään mestaruuskauden jälkeen, eikä yltänyt enää pudotuspeleihin. Myös liigan huippua olleet yleisömäärät kääntyivät laskuun kolmannella kaudella, jonka jälkeen McCloskey myi Atomsin neljän meksikolaisseuran muodostamalle sijoittajaryhmälle. Atomsin viimeisellä kaudella 1976 joukkue koostui lähinnä meksikolaispelaajista. Uusien omistajien oli tarkoitus siirtää seura lähemmäs Meksikoa Texasin San Antonioon, jossa se olisi korvannut juuri Havaijille siirtyneen San Antonio Thunderin, mutta suunnitelma ei toteutunut. Liiga asetti Atomsin konkurssihallintoon, josta se lunastettiin vuoden 1977 lopulla, kun uusi seura Philadelphia Fury aloitti toimintansa. Atomsin kotistadioneina toimivat Veterans Stadium (1973–1975) ja Franklin Field (1976). == Lähteet == Luokka:Philadelphian urheilu Luokka:Yhdysvaltalaiset jalkapalloseurat
Herbert Standertskjöld

Carl Herbert Standertskjöld (21. maaliskuuta 1893 Enso – 10. heinäkuuta 1941 Helsinki) oli suomalainen ruotsin kielellä kirjoittanut kirjailija, lausuja ja lausunnan opettaja. Herbert Standertskjöldin vanhemmat olivat Enson tehtaan johtaja everstiluutnantti Berndt Standertskjöld ja Maria von Ammondt. Opiskeltuaan jonkin aikaa yliopistossa Herbert Standertskjöld kävi Ruotsalaisen teatterin oppilaskoulun ja sai sitten kiinnityksen Turun ruotsalaiseen teatteriin. Hän erikoistui sitten lausuntaan ja opiskeli sitä Suomessa, Tukholmassa ja Berliinissä. Standertskjöld toimi lausunnan opettajana ja piti lausuntailtoja pääasiassa Helsingissä mutta myös muillakin paikkakunnilla. Hän oli erityisesti tunnettu J. L. Runebergin runojen tulkitsijana. Standertskjöld julkaisi myös yhden novellikokoelman ja kirjoitti lehtiartikkeleita Suomen 1800-luvun kulttuurihistorian aiheista.Dödsfall, Hufvudstadsbladet, 12.07.1941, nro 185, s. 5, Kansalliskirjaston digitaaliset aineistot == Teoksia == * En komediant : berättelser. Söderström, Helsingfors 1919 == Lähteet == * Luokka:Suomenruotsalaiset kirjailijat Luokka:Suomalaiset lausujat Luokka:Vuonna 1893 syntyneet Luokka:Vuonna 1941 kuolleet
John Järnefelt

Bror Gustaf Johannes (John) Järnefelt (20. tammikuuta 1871 Oulu – 13. lokakuuta 1941Kirjasampo. John Järnefelt. (Viitattu 16.9.2018)) oli suomalainen kirjailija ja viulisti. ==Henkilöhistoria== John Järnefeltin vanhemmat olivat rovasti Klas Erik Järnefelt ja Ida Emilia Ottelin. Suomen Pankissa työskennelleet Jalo Järnefelt ja Armas Gideon Järnefelt olivat John Järnefeltin veljiä. Järnefelt opiskeli lyseossa ja palveli rautateillä ja tuli oppilaaksi orkesterikouluun 1893. Hän toimi viulunsoittajana Helsingin filharmonisen seuran orkesterissa, samoin kuin pianonvirittäjänä. Järnefelt julkaisi kaunokirjallisia ja luonnontieteellisiä tekstejä ja kirjoja. == Teoksia == Järnefelt julkaisi kaksi teosta 1900-luvun alussa:Finna. John Järnefelt (Viitattu 16.9.2018) * Tähtien valossa. G. W. Edlund, Helsinki 1904 (liitteenä kartta pohjoisesta tähtitaivaasta) * Luonnon kehdossa. G. W. Edlund, Helsinki 1906 == Lähteet == Luokka:Suomalaiset kirjailijat Luokka: Suomalaiset viulistit Luokka:Vuonna 1871 syntyneet Luokka:Vuonna 1941 kuolleet
Huulitokot

Huulitokot (Xenisthmidae) on tokkokaloihin kuuluva kalaheimo. Huulitokkoja tavataan Intian valtamerestä ja Tyynestämerestä. Huulitokot ovat pitkänomaisia mutta hyvin pienikokoisia kaloja, yleensä alle 2.5 cm:n pituisia. Niillä on ylöspäinsuuntautunut suu, ja alahuulen alareuna roikkuu vapaana. Huulitokkoihin kuuluu kuusi sukua ja yhteensä 16 lajia, esimerkiksi raitahuulitokko (Xenisthmus polyzonatus). Ne elävät indopasifisella merialueelta. ==Lähteet== Luokka:Tokkokalat
Dunkel

Dunkel tai dunkles on perinteinen, saksalaistyylinen tumma lagerolut. Dunkel on vahvasti mallasmainen. ==Lähteet== Luokka:Oluttyypit Luokka:Saksalaiset juomat Luokka:Pohjahiivaoluet
Pai gow -pokeri

Pai gow -pokeri (englanniksi myös double-hand poker) on yhdysvaltalainen versio kiinalaisesta pai gow -pelistä. Peliä pelataan pelikorteilla kiinalaisten dominojen sijaan. Pai gow -pokerin kehittäjinä pidetään Sam Torosiania ja Fred Wolfia. Peliä pelataan normaalilla 52 kortin korttipakalla, jossa on lisäksi yksi jokeri. Peliä pelataan kuuden hengen pöydässä, jossa on yksi jakaja. Jokainen pelaaja yrittää voittaa pankin, joka voi olla kasinon jakaja tai joku muista pöydän pelaajista. == Lähteet == Luokka:Korttipelit
Punalippu (laulu)

Punalippu () on tunnetuin englantilainen työväenlaulu.Gronow, Pekka: Laulukirja: Työväenlauluja kahdeksalta vuosikymmeneltä, s. 31. Tammi, Helsinki 1973. Se esitetään perinteisesti yhteislauluna Britannian Työväenpuolueen puoluekokouksissa. Kappaleen sävelenä on saksalainen joululaulu Oi kuusipuu, sanat on kirjoittanut Jim Connell vuonna 1889. ==Lähteet== Luokka:Työväenlaulut Luokka:Brittiläiset musiikkikappaleet
Oscar (täsmennyssivu)

Oscar tai Oskar voi tarkoittaa ainakin seuraavia: * Oscar tai Oskar, etunimi * Oscar-palkinto, yhdysvaltain elokuva-akatemian jakamia palkintoja * Shakin Oscar, vuosittain jaettava kansainvälinen palkinto parhaalle shakinpelaajalle * Oscar, soturi, Fenia-taruston hahmo irlantilaisessa mytologiassa, * Oscar (elokuva), yhdysvaltalainen komediaelokuva * Lady Oscar, samannimisen mangasarjan päähenkilö * Oscar (s. 2016), Ruotsin prinssi, kruununprinsessa Oscarin poika * Oscar, Oscar dos Santos Emboaba Júnior (s. 1991), brasilialainen jalkapalloilija * oskar, Tomáš Šťastný (s. 1991), tšekkiläinen Counter-Strike 2 -pelaaja * HMS Oscar II, Ruotsin laivaston rannikkopanssarilaiva * Riikinkukkokirjoahven, tunnetaan myös lempinimellä "Oskari" * Oskar (lentokenttä), ruotsalainen talvisodan aikainen tukikohta * Oscarskyrkan, kirkko Tukholmassa * OSCAR, yhdysvaltalainen radioamatöörisatelliitti * OSCAR-protokolla, pikaviestintäprotokolla * Neuvostoliiton Projekti 949 -sukellusveneiden NATO-koodinimi
Rayman Raving Rabbids 2

Rayman Raving Rabbids 2 on peli joka on kehitetty Wii, Nintendo DS ja PC konsoleille. Peli on julkaistu kaikille konsoleille PC:tä lukuun ottamatta vuonna 2007, mutta PC:lle se on julkaistu syyskuussa 2008. ==Tarina== Pelin tarina alkaa siitä kun Rayman Raving Rabbids pelistä tutut pupuolennot ovat vallanneet taas maailman, tällä kertaa Raymanin täytyy matkustaa oikean elämän maapallolla ja sen jokaisessa maanosassa ja läpäistä tarpeeksi minipelejä kerätäkseen tarpeeksi pisteitä ja saadakseen rauhan takaisin maapallolle. Tarinan lopussa Raymania haastatellaan sen maailman pelastamisesta. ==Pelaaminen== Rayman Raving Rabbids 2 pelissä pelaajan täytyy läpäistä jokaisesta maanosasta, eli Euroopasta, Australiasta, Pohjois-Amerikasta, Etelä-Amerikasta ja Aasiasta tarpeeksi minipelejä joista suurin osa on joka maanosassa samanlainen perusidealtansa, mutta jokaisen maanosan pelit eroavat kuitenkin kulttuurin osalta ja jokainen maanosa sisältää kokonaisuudessaan 9 minipeliä. Rayman Raving Rabbids 2 pelin minipeleihin luokittuu mm. peli jossa pelaajan oma pupu toimii kauppiaana pienessä kioskissa jossa hänen täytyy antaa mahdollisimman monelle pupuasiakkaalle tarvittavat tuotteet ja herkut, sellainen peli jossa täytyy spraymaalata määrätty kuvio oikein, sellainen peli jossa täytyy yrittää saada oma pupu röyhtäisemään mahdollisimman useaan kertaan keräämällä röyhtäisykuplia yhdeksi kuplaksi ja ohjaamalla kyseinen kupla pupun kurkkuun ja sellainen peli missä pelaajan täytyy soittaa tietty kappale pupujen kanssa kuten Euroopassa täytyy soittaa Smoke on the Water niminen kappale. Mitä paremmin pelaaja suorittaa minipelin, sitä paremman arvosanan hän saa ja sitä enemmän hän tienaa tarvittavia pisteitä. Pelaaja voi avata minipelejä "Free Mode" tilaan jos hän on pelannut minipelin tarpeeksi hyvin läpi. Rayman Raving Rabbids 2 sisältää myös tilan jossa pelaaja voi muokata oman pupun ulkonäköä erilaisilla päähineillä, jalkineilla, laseilla ja paidoilla tai hameilla. ==Vastaanotto== Rayman Raving Rabbids 2 sai melko paljon negatiivisia kommentteja positiivisten lisäksi, yksi tekijä on mm. se että se on lyhyempi kuin sen edeltäjä Rayman Raving Rabbids ja sen lisäksi mm. IGN totesi että sen minipelit eivät olleet niin nautittavia kuin edeltäjän minipelit. Seuraavat arvostelijat antoivat seuraavat arvosanat pelille. * Game Informer:(Wii)7.75/10 * IGN(Wii):6.3/10 * GameRankings:(Wii)66%(DS)50.5% * Metacritic:(Wii)67/100 * GameSpy:3.5/5 * NintendoLife:8/10 * Xplay:2/5 * Official Nintendo Magazine:78% * Nintendo le Magazine Officiel:8.5/10 * Nintendo Power:7.5/10 ==Lähteet== Luokka:Nintendo DS -pelit Luokka:Wii-pelit Luokka:Vuoden 2007 videopelit Luokka:Party-pelit
Surumarssi (vallankumouslaulu)

Surumarssi on venäläinen työväenlaulu ja surumarssi, jota esitettiin kuolleiden vallankumouksellisten hautajaisissa. Erityisesti vuoden 1905 Pietarin verisunnuntai teki kappaleen kuuluisaksiVirpi Kari (toim.): Työväen laulukirja, s. 42–43. F-kustannus, Helsinki 2007.. Laulu on myöhemmin tunnettu myös Suomen työväenliikkeen parissa. Laulun sanat perustuvat runoilija A. Arhangelskin (joissain lähteissä V. G. Arhangelski; oikea nimi Anton AmosovВы жертвою пали A-pesni. Viitattu 11.4.2019 .) runoon vuodelta 1878, ja se tuli Venäjällä tunnetuksi jo 1880-luvulla nimellä ”Te tuskissanne kaaduitte” (). Sävelen taustasta on erilaisia näkemyksiä: sen on sanottu olleen romanssisäveltäjä Aleksandr Varlamovin sovitus eräästä kansanlaulusta, toisaalta säveltäjäksi on väitetty N. N. Ikonnikovia. Erään tiedon mukaan samalla melodialla oli aiemmin laulettu toista, runoilija Ivan Kozlovin sanoihin perustunutta laulua. Nadežda Krupskajan mukaan kappaletta laulettiin verisunnuntain uhrien hautajaisissa 9. tammikuuta 1905 (gregoriaanisen kalenterin mukaan 22. tammikuuta). Kappaleen vanhan suomennoksen on tehnyt ilmeisesti Esa Paavo-Kallio ja uuden 1950-luvulla Reino Sandell. Laulusta on useita suomenkielisiä levytyksiä 1970- ja 1980-luvuilta, muun muassa Koiton Laulun esittämänä albumilla V. I. Lenin 1870–1970 (1970), Kom-teatterin esittämänä albumilla Kansainvälinen (1972) sekä Ajan laulun esittämänä albumilla Ajan laulu (1972).Haku sanalla ”Surumarssi” Suomen äänitearkisto. Viitattu 11.4.2019. Dmitri Šostakovitš käytti Surumarssin teemaa 11. sinfoniansa adagio-osassa, Benjamin Britten puolestaan nuoruudensävellyksessään Russian funeral. == Lähteet == == Aiheesta muualla == * Luokka:Työväenlaulut Luokka:Venäläiset musiikkikappaleet
Gjergj Fishta

Gjergj Fishta (23. lokakuuta 1871 Fishtë, Dajç, Lezhën alue – 30. joulukuuta 1940 Shkodër) oli albanialainen fransiskaani, runoilija, poliitikko, Albanian kansallisen heräämisen hahmo, journalisti, pedagogi ja kielenkääntäjä. Hän johti vuonna 1908 pidetyssä Manastirin kongressissa komissiota, joka hyväksyi albanian kielen kirjoittamiseen käytettävän aakkoston. Fishta oli ensimmäinen Nobelin kirjallisuuspalkinnon saajaksi ehdolle asetettu albanialainen. Hänen pääteoksensa on gegin murteella kirjoitettu eeppinen runoelma Lahuta e Malcís (1937). Fishta aloitti Hylli i Dritës -lehden julkaisemisen vuonna 1913. Hän toimi vuosina 1919–1920 Albanian delegaation sihteerinä Pariisin rauhankonferenssissa. Vuonna 1920 hänet valittiin parlamentin jäseneksi, ja vuonna 1921 hänestä tuli sen varapuheenjohtaja. Fishta tuki Fan S. Nolia ja lähti Italiaan Zogun valtaannousun jälkeen. Hän kuitenkin palasi kotimaahansa ja työskenteli opettajana ja kirjailijana Shkodërissa, jossa kuolikin. Luokka:Albanialaiset papit Luokka:Albanialaiset runoilijat Luokka:Albanialaiset poliitikot Luokka:Albanialaiset toimittajat Luokka:Kielenkääntäjät Luokka:Vuonna 1871 syntyneet Luokka:Vuonna 1940 kuolleet
Kummituskartano

Kummituskartano (engl. The Haunted Mansion) on vuonna 2003 ensi-iltansa saanut Rob Minkoffin ohjaama kauhukomediaelokuva, joka perustuu Walt Disney Worldin teemapuistoissa sijaitsevaan The Haunted Mansion -nähtävyyteen. Elokuvan pääosia näyttelevät Eddie Murphy, Terence Stamp, Jennifer Tilly, Marsha Thomason ja Nathaniel Parker. Kummituskartanon lisäksi Disneyn teemapuistonähtävyyteen perustuva elokuva on samana vuonna julkaistu Pirates of the Caribbean-elokuvasarjan ensimmäinen osa Pirates of the Caribbean: Mustan helmen kirous (2003). Kritiikistä huolimatta Kummituskartano oli suuri kaupallinen menestys, vaikkei yltänytkään Pirates of the Caribbeanin lipputuloihin. == Juoni == Elokuva kertoo ylitöitä paiskivasta kiinteistövälittäjä Jim Eversistä (Eddie Murphy), joka koettaa pitää vaimonsa ja lapsensa tyytyväisinä. Perheen loma peruuntuu, kun uudeksi myyntikohteeksi tulee yllättäen vanha ja hylätty kartano. Rajuilman takia perhe joutuu jäämään yöksi kartanoon, jolla on kammottavat omistajat ja jossa kaiken lisäksi kummittelee. Pelastaakseen vaimonsa ja lapsensa talon kauhuilta, Jimin on poistettava kartanon ympärillä leijuva kirous. == Rooleissa == == Aiheesta muualla == * Luokka:Yhdysvaltalaiset kauhukomediat Luokka:Vuoden 2003 yhdysvaltalaiset elokuvat Luokka:Rob Minkoffin ohjaamat elokuvat Luokka:Disneyn elokuvat
Nuorison marssi

Nuorison marssi (Nuoriso valmis on taistelemaan...) on marssimuotoinen työväenlaulu, joka on lähtöisin Neuvosto-Venäjältä. Kappale on tunnettu myös Suomessa. Kappaleen sävel on alkujaan Samuil Pokrasin säveltämästä vanhasta puna-armeijan marssista ”Valkoinen armeija, musta paroni”. Saksalaisella kielialueella kappaletta laulettiin nimillä ”Wir sind das Bauvolk” ja ”Arbeiter von Wien”. Sieltä se kulkeutui 1920-luvulla Suomeen. Laulua levitti kommunistinuorten propaganda- ja ohjelmatyötä vuosina 1929–1930 ohjannut Helsprokeskus. Kaarlo Kivilahden muistiinmerkitsemän tiedon mukaan suomentaja olisi ollut kommunistisessa liikkeessä toiminut Toivo Sillanpää.Timo Tuovinen: Suomalainen työväenlaulu: Kisällilaulajien aikakausi, s. 117, 140, 151–153. Suomen Rauhanpuolustajat/Rosebud, Helsinki 2022. Laulun suomenkielisistä sanoista on olemassa hieman toisistaan eroavia versioita. Lisäksi alkuperäisten suomenkielisten sanojen säe ”Uus yhteiskunta, neuvostovalta” on nykyään tunnetussa versiossa korvattu sanoilla ”Uus yhteiskunta, työväenvalta”. == Lähteet == Luokka:Työväenlaulut Luokka:Marssit Luokka:Venäläiset musiikkikappaleet
Yhteisrintama (laulu)

Yhteisrintama () on Bertolt Brechtin kirjoittama ja Hanns Eislerin säveltämä vasemmistolainen työväenlaulu 1930-luvun alkupuolelta. Kappaleen on suomentanut Elvi Sinervo.Virpi Kari (toim.): Työväen laulukirja, s. 13. F-kustannus, Helsinki 2007. Yhteisrintama on kommunistinen termi, joka tarkoittaa eri asiaa kuin kansanrintama. ==Lähteet== Luokka:Työväenlaulut Luokka:Saksalaiset musiikkikappaleet
Kootut levyt osa 29 (Olavi Virta)

Kootut levyt osa 29 on vuonna 1993 julkaistu Olavi Virran kokoelmalevy, johon on koottu hänen levytyksiään vuosilta 1962–1966. Nämä levytykset olivat Olavi Virran viimeiset. "Nyt soita, balalaikka" ja "Sateinen ilta" on levytetty 6. kesäkuuta 1966. Olavi Virran terveydentila oli huonontunut tasaisesti koko 1960-luvun. Lisäksi hän oli joutunut syksyllä 1962 Seutulan työsiirtolaan suorittamaan saamaansa parin kuukauden pituista tuomiota rattijuopumuksesta. Äänitykset oli toteutettu siten, että orkesteriosuudet oli soitettu valmiiksi, ja niiden päivämäärät ovat tiedossa. Äänitykset tehtiin pääasiallisesti Kulttuuritalon juhlasalissa, joka oli siihen akustisesti sopivin. Äänittäjänä toimi tuolloin mm. Jouko Ahera. Olavi Virta kävi myöhemmin hoitamassa omat lauluosuutensa valmiiden orkesterinauhoitusten päälle. Kerran hän oli työsiirtolassa rikkonut silmälasinsa päästäkseen työsiirtolan pakettiautolla pyykkikuorman päällä lomalle hankkimaan uusia. Samalla hän oli poikennut Kulttuuritalolla hoitamassa muutaman lauluosuuden. Nämä kappaleet olivat tangot Annabella ja Kun ilta ehtii. Näiden lauluosuuksien päivämäärät eivät ole tiedossa.Albumien 28 ja 29 kansitekstit, kirjoittanut Pekka Gronow == Kappaleet == # # # # # # # # # # # # # # # # # # # # == Lähteet == Luokka:Vuoden 1993 kokoelma-albumit Luokka:Olavi Virran albumit
Purjehdus kesäolympialaisissa 2012

Purjehduksessa kilpailtiin Lontoon 2012 kesäolympialaisissa 29. heinäkuuta – 11. elokuuta Weymouthissa ja Portlandissa. Tapahtumia oli 10, joista miehille on kuusi ja naisille neljä. Kilpailijoita oli yhteensä 380, joista miehiä 237 ja naisia 143. ==Tapahtumat== Miehet: *Laser *Finnjolla *470 *49er *Purjelauta (RS:X) *Star Naiset: *Laser Radial *470 *Elliott 6m *Purjelauta (RS:X) == Mitalistit == === Miehet === Tapahtuma Kultaa Hopeaa Pronssia Purjelauta (RS:X) Dorian van Rijsselberghe Nick Dempsey Przemysław Miarczyński Laser Tom Slingsby Pávlos Kontídis Rasmus Myrgren Finnjolla Ben Ainslie Jonas Høgh- Christensen Jonathan Lobert 470 Mathew Belcher / Malcolm Page Luke Patience / Stuart Bithell Lucas Calabrese / Juan de la Fuente 49er Nathan Outteridge / Iain Jensen Peter Burling / Blair Tuke Allan Nørregaard / Peter Lang Star Fredrik Lööf / Max Salminen Iain Percy / Andrew Simpson Robert Scheidt / Bruno Prada === Naiset === Tapahtuma Kultaa Hopeaa Pronssia Purjelauta Marina Alabau Tuuli Petäjä Zofia Klepacka Laser Radial Xu Lijia Marit Bouwmeester Evi Van Acker 470 Jo Aleh / Olivia Powrie Hannah Mills / Saskia Clark Lisa Westerhof / Lobke Berkhout Elliott 6m Támara Echegoyen / Ángela Pumariega / Sofía Toro Olivia Price / Nina Curtis / Lucinda Whitty Silja Lehtinen / Silja Kanerva / Mikaela Wulff ==Lähteet== * Search events – Sailing ===Viitteet=== ==Aiheesta muualla== *Purjehdus Lontoon 2012 kesäolympialaisten ja -paralympialaisten virallisilla sivuilla *
Emmental (alue)

Emmental on alue Keski-Sveitsissä, Bernin kantonissa, Bernin kaupungin itäpuolella. Nimellä on monta merkitystä: * Kirjaimellisesti Emmental tarkoittaa Emmejoen laaksoa (). * Maantieteellisesti Emmental tarkoittaa aluetta, joka muodostuu Konolfingenin seudusta sekä Emmen ja sen sivujokien muodostamasta (valuma-)alueesta Hohgantvuorelta aina Gerlafingeniin, Solothurnin kantonin rajalle asti. * Hallinnollisesti Emmental on 42 kunnan muodostama hallintopiiri Bernin itäpuolella (). Piirialueen keskuspaikka on Langnau im Emmental. Yhdessä Oberaargaun alueen kanssa Emmentalin hallintopiiri muodostaa Emmental-Oberaargaun hallintoalueen (), joka muodostuu kaikkiaan 92 kunnasta. * Historiallisesti Emmental on ollut maakunta (), jolla oli hallinnollista valtaa 1500-luvulta alkaen aina vuoteen 1867. == Lähteet == * Luokka:Bernin kantoni
Mountain Song

”Mountain Song” on yhdysvaltalaisen Jane’s Addiction -rockyhtyeen kappale, joka löytyy yhtyeen ensimmäiseltä studioalbumilta Nothing’s Shocking. Kappale on yhtyeen ensimmäinen single ja se julkaistiin vuonna 1988 Warner Bros. Recordsin alaisuudessa. Rhino Records julkaisi singlen uudestaan 18. huhtikuuta 2009. ==Kappale== Yhtyeen laulaja Perry Farrell ja sen entinen basisti Eric Avery kirjoittivat kappaleen jo vuonna 1985, ennen yhtyeen perustamista. Averyn mukaan kappale on ensimmäinen, jonka hän teki Farrellin kanssa. Kappale levytettiin ensimmäisen kerran vuonna 1986 Black Radio Clubilla, jolloin yhtyeen nykyinen rumpali Stephen Perkins ja kitaristi Dave Navarro eivät soittaneet vielä yhtyeessä. Kappale kertoo siitä, että jokainen näkee asiat eri lailla ja että jokaisella on niihin omat mielipiteensä. ==Musiikkivideo== Kappaleelle tehtiin yhteensä kolme musiikkivideota. Ensimmäisen version tekivät laulaja Farrell ja hänen tyttöystävänsä Casey Niccoli. Videolla on live-materiaalia yhtyeen esityksestä The Probella. MTV ei suostunut näyttämään videota kanavallaan, koska siinä kuvataan Farrellia ja Niccolia alasti, kukkien keskellä. Toinen versio on ”puhdas” versio ensimmäisestä. Se sensuroitiin, jotta sitä näytettäisiin MTV:llä. MTV ei kuitenkaan suostunut esittämään toistakaan versiota, mutta kun yhtye saavutti suosiota toisen albumin myötä, tätäkin versiota alettiin esittää. Warner Bros. halusi saada videolle vielä vaihtoehtoisen version, joten se valitsi ohjaajan tekemään kappaleelle kolmannen videon. Yhtye itse ei osallistunut kolmannen version tekemiseen. Kolmas versio on kappaleen eniten esitetty musiikkivideo Euroopassa ja Australiassa. ==Singlen kappaleet== 1\. puoli # ”Mountain Song” 2\. puoli # ”Standing in the Shower... Thinking” ==Lähteet== Luokka:Vuoden 1988 kappaleet Luokka:Jane’s Addictionin kappaleet
Alex Fontana

Alessandro "Alex" Fontana (s. 5. elokuuta 1992 Lugano, Sveitsi) on kreikkalaista syntyperää oleva sveitsiläinen moottoriurheilija. Hän kuului F1-talli Lotuksen nuorten kuljettajien kehitysohjelmaan. == Ura == Hän aloitti karting-uransa vuonna 2005 ja kilpaili kartingissa vuoteen 2008 asti. Vuonna 2009 Fontana kilpaili Formula Azzurra -sarjassa sijoittuen sarjan seitsemänneksi. Vuonna 2010 hän kilpaili Italian Formula 3 -sarjassa. Vuonna 2011 Fontana kilpaili European F3 Open -sarjassa voittaen sarjan mestaruuden. Elokuun lopussa Fontana ajoi GP3-sarjassa Belgiassa Vittorio Ghirellin tilalla Jenzer Motorsport -tallissa. Hän onnistui ajamaan kuudenneksi sunnuntain sprinttikilpailussa saavuttaen yhden pisteen. Vuonna 2012 Fontana kilpaili Formula 2 -sarjassa voittaen yhden kilpailun ja sijoittuen sarjan seitsemänneksi. Samana vuonna hän ajoi GP3-sarjassa neljä kilpailua saavuttaen 8,5 pistettä. Vuonna 2013 Fontana ajoi täyden kauden GP3-sarjassa saavuttaen yhden kolmossijan ja 18 pistettä. Vuonna 2014 Fontana jatkoi GP3-sarjassa siirtyen ART Grand Prix -talliin. Hän saavutti kauden aikana kaksi kolmossijaa ja 43 pistettä sijoittuen sarjan 11:ksi. Vuonna 2015 Fontana jatkoi jälleen GP3:ssa vaihtaen Status Grand Prix -talliin saavuttaen kauden aikana 16 pistettä. Samana vuonna hän ajoi yhden kilpailun Formula Renault 3.5 -sarjassa saavuttaen kaksi pistettä. Kesäkuussa 2015 Fontana osallistui Formula E -sarjan päätöskilpailuihin Trulli GP:n autolla. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2011 Jenzer Motorsport TUR FEA TUR SPR ESP FEA ESP SPR EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA 14 BEL SPR 6 ITA FEA ITA SPR 1 24. 2012 Jenzer Motorsport ESP FEA ESP SPR MON FEA MON SPR EUR FEA EUR SPR GBR FEA GBR SPR GER FEA GER SPR HUN FEA 17 HUN SPR 15 BEL FEA 10 BEL SPR 4 ITA FEA ITA SPR 8,5 18. 2013 Jenzer Motorsport ESP FEA 10 ESP SPR 9 VAL FEA 14 VAL SPR 11 GBR FEA 7 GBR SPR 3 GER FEA Kesk. GER SPR 17 HUN FEA 10 HUN SPR 19 BEL FEA 21 BEL SPR 12 ITA FEA Kesk. ITA SPR Kesk. ABU FEA 13 ABU SPR 10 18 17. 2014 ART Grand Prix ESP FEA 11 ESP SPR 19 AUT FEA Kesk. AUT SPR 17 GBR FEA 15 GBR SPR Kesk. GER FEA 11 GER SPR 13 HUN FEA 14 HUN SPR 13 BEL FEA 6 BEL SPR 3 ITA FEA Kesk. ITA SPR 10 RUS FEA 3 RUS SPR Kesk. ABU FEA 6 ABU SPR 15 43 11. 2015 Status Grand Prix ESP FEA 9 ESP SPR 16 AUT FEA 10 AUT SPR 6 GBR FEA 19 GBR SPR 18 HUN FEA 14 HUN SPR 13 BEL FEA 10 BEL SPR 6 ITA FEA 8 ITA SPR 16 RUS FEA 19 RUS SPR 11 BHR FEA 19 BHR SPR 19 ABU FEA 15 ABU SPR 13 16 16. == Formula E -tulokset == Kausi Talli 1 2 3 4 5 6 7 8 9 10 11 Pisteet Sijoitus 2014–2015 Trulli BEI PUT PDE BNA MIA LBH MON BER MOS LON Kesk. LON 14 0 33. Luokka:Sveitsiläiset autourheilijat Luokka:GP3-kuljettajat Luokka:Formula Renault 3.5 -kuljettajat Luokka:Formula E -kuljettajat Luokka:Vuonna 1992 syntyneet Luokka:Elävät henkilöt
Emanuele Giaccherini

Emanuele Giaccherini (s. 5. toukokuuta 1985 Bibbiena) on italialainen jalkapalloilija, joka edustaa italialaista Chievo Veronaa. Hän pelaa laitahyökkääjän paikalla. ==Ura== ===Cesena=== Giaccherini pelasi nuoruudessaan paikallisessa Bibbienan joukkueessa 17-vuotiaaksi asti, kunnes hän siirtyi Cesenan riveihin. Kaksi vuotta myöhemmin hänet lähetettiin Serie C2 -joukkue Forlìin lainapelaajaksi kaudelle 2004–2005 saadakseen kokemusta. Sieltä hän siirtyi kahdeksi seuraavaksi kaudeksi Bellaria Igeaan. Kaudeksi 2007–2008 hän siirtyi Paviaan, ja heti seuraavaksi kaudeksi Cesenaan, jossa hän pelasi kauden 2010–2011 loppuun asti. Giaccherini oli yksi joukkueen parhaimmista pelaajista kaudella 2009–2010, kun hän teki yhdeksän maalia Cesenan noustessa ensimmäistä kertaa Serie A:han vuoden 1990 jälkeen. ===Juventus=== Elokuussa 2011 Juventus osti hänet kuudella miljoonalla eurolla. ===Sunderland=== Heinäkuussa 2013 siirtyi Sunderlandiin, kun entinen Italian maajoukkuepelaaja Paolo Di Canio osti hänet joukkueeseen vajaalla 10 miljoonalla eurolla. ====Laina Bolognaan==== Giaccherini vietti kauden 2015–2016 lainalla Italian Serie A:n Bolognassa. ===Napoli=== Giaccherini liittyi Napoliin 16. heinäkuuta 2016. == Lähteet == Luokka:Italialaiset jalkapalloilijat Luokka:Vuonna 1985 syntyneet Luokka:Elävät henkilöt
Had a Dad

Had a Dad on Jane’s Addiction -yhtyeen kappale vuoden 1988 albumilta Nothing’s Shocking. Kappale on yhtyeen ja albumin toinen single. Kappale kirjoitettiin vuonna 1985 ja nauhoitettiin ensimmäistä kertaa vuonna 1986 The Black Radio Clubilla järjestetyssä konsertissa. Silloin nauhoitettiin myös ensimmäistä kertaa kappale Mountain Song. Kappaleen toisen säkeistön alussa kuultava säe "Well I, spoke to the mountain, I listened to the sea, they both told me that the fountain, was the best that you could be’" kuului aluksi kappaleeseen Mountain Song. Kappaleelle tehtiin musiikkivideo, joka on esitetty vain italialaisessa televisiossa. ==Lähteet== Luokka:Vuoden 1988 kappaleet Luokka:Jane’s Addictionin kappaleet
Alytus arena

Alytus arena on Alytusissa sijaitseva urheiluhalli. Hallin merkittävin käyttäjä on koripalloseura BC Alytus. Areena toimi yhtenä peliareenana vuoden 2011 koripallon EM-kilpailuissa. Alytus arenaa on mainostettu halvaksi ja yhdeksi maan monipuolisimmista urheiluhalleista. Halliin on mahdollisuus järjestää muun muassa täysimittainen uimarata. == Lähteet == Luokka:Liettuan urheiluhallit Luokka:Alytusin lääni
Lentopallon miesten SM-sarjakausi 1992–1993

Lentopallon miesten mestaruussarjassa kaudella 1992-1993 pelattiin kahdeksan joukkueen runkosarja, josta 6 parasta jatkoi pudotuspeleihin muiden joutuessa karsintaan. ==Miesten SM-sarja== ===Runkosarja=== sija Joukkue O V H Vo Erät Hä Erät Pisteet 1 KuPS-Volley 28 24 4 77 20 48 2 Tampereen Isku-Volley 28 21 7 69 31 42 3 Raision Loimu 28 16 12 60 46 32 4 Varkauden Pateri 28 14 14 56 58 28 5 Pallavolo, Kuopio 28 13 15 50 53 26 6 Vammalan Lentopallo 28 13 15 48 60 26 7 Jyväskylän Metso-Lentis 28 7 21 34 71 14 8 Poliisien Palloseura, Helsinki 28 4 24 24 79 8 ===Pudotuspelit=== Puoivälierät Raision Loimu Vammalan Lentopallo 2–0 3-0 , 3-2 Pateri Pallavolo 1–2 3-0 , 2-3 , 2-3 Voittajat välieriin Välierät KuPS-Volley Pallavolo 3–0 3-0 , 3-0 , 3-2 Tampereen Isku- Volley Raision Loimu 3–1 3-0 , 2-3 , 3-1 , 3-0 Voittajat loppuotteluun, hävinneet pronssiotteluun Loppuottelut KuPS-Volley Tampereen Isku-Volley 4–0 3-1 , 3-2 , 3-0 , 3-2 KuPS-Volley Suomen mestari Mestarit: Sami Harjula, Seppo Hoivala, Matti Juntura, Erkki Keränen, Vesa Mäntysalo, Margus Möttus, Kari Rissanen, Jari Salokangas, Tero Viitanen, Harri Vänni, Juha Ylitalo. Valmentaja: Timo Hoivala. Pronssiottelu, 1 peli Raision Loimu Pallavolo 3–0 Raision Loimulle SM-pronssia ===Liigakarsinta=== Metso-Kentis ja Poliisit säilyttivät paikkansa. ==Lähteet== * Suomen Lentopalloliitto: Miesten SM- taulukot 1957-2009 Luokka:Lentopallon SM-liiga-kaudet Luokka:Vuoden 1992 lentopallo Luokka:Vuoden 1993 lentopallo
Candies

Candies (, Kyandīzu) oli suosittu japanilainen pop–yhtye vuosina 1973–1978.Oricon news - The reason why Candies has been loved for 37 years. Sen muodosti kolme tyttöä; Ran Ito, Yoshiko Tanaka ja Miki Fujimura. Yhtyeen ensisingle あなたに夢中 (Anata ni Muchū, ) ilmestyi vuonna 1973. == Diskografia == ===Singlet=== Nämä laulut ovat Youtube. Lead vocal : Sue (1,2,3,4) Ran (5,6,7,8,9,10,11,12,13,14,15,17,18) Miki (16) Nimi Vuosi 1 align="left" 2 align="left" 3 align="left" 4 align="left" 5 align="left" 6 align="left" 7 align="left" 8 align="left" 9 align="left" 10 align="left" 11 align="left" 12 align="left" 13 align="left" 14 align="left" 15 align="left" 16 align="left" 17 align="left" 18 align="left" ===Video=== Nimi Tyyppi 1 Candies Forever (1978 Final Carnival) DVD 2 Candies Treasure (1977-1978 Live) DVD 3 Candies Treasure VOL.1 (1977 Live) Blu-ray 4 Candies Treasure VOL.2 (1977 Live) Blu-ray 5 Candies Treasure VOL.3 (1978 Live) Blu- ray 6 Candies Treasure VOL.4 (TV Live) Blu-ray 7 The Final Carnival (The Complete Version) DVD == Lähteet == == Aiheesta muualla == * Viralliset sivut * Diskografia Luokka:Japanilaiset tyttöbändit Luokka:Japanilaiset pop-yhtyeet Luokka:Japanilaiset idoliryhmät
Yoshiko Tanaka

Yoshiko Tanaka (, Tanaka Yoshiko) (8. huhtikuuta 1956 Adachi, Tokio – 21. huhtikuuta 2011) oli japanilainen näyttelijä ja laulaja. Tanaka muistetaan Candies-yhtyeestä 1970-luvulla, jossa hän esiintyi nimellä Sue. ==Yksityiselämä== Tanaka avioitui golfaaja Kazuo Odaten kanssa vuonna 1991. Vuonna 1992 Tanakalla diagnosoitiin rintasyöpä, johon hän sairastui uudestaan lokakuussa 2010. Hän kuoli 55–vuotiaana huhtikuussa 2011. Hän oli näyttelijä ja malli Masako Natsumen käly. ==Aiheesta muualla== *Virallinen sivusto * Luokka:Japanilaiset näyttelijät Luokka:Japanilaiset laulajat Luokka:Japanilaiset idolit Luokka:Vuonna 1956 syntyneet Luokka:Vuonna 2011 kuolleet
Arapi

Arapi on: * Arapi, Armenian kunta == Sukunimi == * Florenc Arapi, albanialainen jalkapalloilija (s. 1985) * Lindita Arapi, albanialainen runoilija (s. 1972) * Renato Arapi, albanialainen jalkapalloilija (s. 1986)
Mervi Koponen

Mervi Koponen (s. 1976 Raahe)http://www.apu.fi/artikkeli/mervi- koponen-%E2%80%9Dolen-kaynyt-kovan-koulun%E2%80%9D on suomalainen laulaja, joka kruunattiin vuoden 2011 tangokuningattareksi Seinäjoen Tangomarkkinoilla. Hän esitti finaalissa kappaleet "Yksin" ja tangoksi sovitetun "Mä annan sut pois" sekä superfinaalissa Heikki Koskeloa vastaan kaksintaistelutangona "La Cumparsitan" eli "Hiljaa yössä".http://www.auraviihde.fi/index.php?page=artist&id;=185&show;=fakta ==Diskografia== === Singlet === * "Huuda mua", CD-single (2011) * Tähtisade (2013) * Tuhkimotarina (2017) * Voittaja (2022) * Mä oon se nainen (2022) * Sen teen (2022) === Albumit === * "Jotain suurempaa", CD (28.9.2011) ==Lähteet== ==Aiheesta muualla== * Viralliset kotisivut Luokka:Suomalaiset laulajat Luokka:Tangokuningattaret Luokka:Elävät henkilöt Luokka:Vuonna 1976 syntyneet
Riihisaari

Riihisaari on Savonlinnan museo, joka sijaitsee Savonlinnassa Riihisaaressa, lähellä Olavinlinnaa. Savonlinnan museo on Savonlinnan kaupungin omistama ja hoitama alueellinen vastuumuseo, joka vastaa Etelä-Savon alueellisen museotoiminnan kehittämisestä sekä rakennetun kulttuuriympäristöön ja arkeologisen kulttuuriperintöön liittyvistä tehtävistä. Museo keskittyy Etelä- Savon kulttuurihistoriaan ja Saimaan purjehdushistorian tallentamiseen, tutkimiseen ja esittelemiseen. Museo toimii arkkitehti Ernst Bernhard Lohrmannin suunnittelemassa vanhassa tiilirakenteisessa valtion viljamakasiinissa, joka valmistui vuonna 1852. Museo avattiin yleisölle vuonna 1985. Museon perustana olivat aiemmin Olavinlinnassa säilytetyt Pyhän Olavin Killan esinekokoelmat sekä Saimaan laivaliikenteen harrastajien keräämä aineisto. Museo toimi vuoteen 2021 Savonlinnan maakuntamuseo -nimellä, kunnes museolain uudistumisen myötä maakuntamuseojärjestelmä jäi pois. Tästä syystä alkuvuodesta 2021 Savonlinnan museon nimi muuttui muotoon Riihisaari. Museon laiturissa ovat kesäisin nähtävinä höyrylaivat hinaaja Ahkera (1871), kuunari Salama (1874), matkustajalaiva Savonlinna (1904) ja tervahöyry Mikko (1914). Salamaa lukuun ottamatta alukset ovat yhä toimintakuntoisia ja liikennöivät ajoittain eri puolilla Saimaata. Tiedosto:Salama in Savonlinna.JPG|S/S Salama Tiedosto:SS Mikko in Savonlinna.JPG|S/S Mikko ==Museon peruskorjaus== Museon peruskorjaus alkoi joulukuussa 2019, ja se valmistui tammikuussa 2021Riihisaaren historiaa Savonlinna.fi. Hankkeen kustannusarvio oli 2,8 miljoonaa euroa. Saneerauksessa uudistettiin erityisesti museon tiloja sisäänkäynnin ja asiakaspalvelun osalta. Lisäksi talotekniikka uusittiin ja kosteusvaurioita korjattiin. == Lähteet == ==Aiheesta muualla== * * Etelä- Savon museot * Luokka:Suomen alueelliset vastuumuseot Luokka:Suomen 1800-luvulla rakennetut rakennukset ja rakennelmat
Anna Hazare

thumb|Anna Hazare Kisan Baburao Hazare () (s. 15. kesäkuuta 1937), tunnetaan nimellä Anna Hazare (), on intialainen yhteiskunnallinen aktivisti ja vuoden 2011 Intian korruption vastaisen liikkeen johtohahmoja. Hazare on osoittanut mieltään käyttämällä väkivallattomia menetelmiä Mahatma Gandhin opetuksia seuraten. Hazare on osallistunut myös Ralegan Siddhi -kylän kehittämiseen ja rakentamiseen, joka sijaitsee Parner Talukassa Ahmednagar-alueella Maharashtran osavaltiossa Intiassa. Anna Hazare sai Padma Bhushan -palkinnon – kolmanneksi korkeimman siviilipalkinnon – Intian hallitukselta vuonna 1992 työstään, minkä hän oli tehnyt perustamalla Ralegan Siddhi -kylän malliksi muille. Anna Hazare aloitti syömälakon 5. huhtikuuta 2011 painostaakseen Intian hallitusta säätämään tiukan korruptionvastaisen lain, joka oli asetettu tavoitteeksi Jan Lokpal -laki. Hazaren paasto johti valtakunnallisiin protesteihin Hazaren tueksi. Paasto päättyi 9. huhtikuuta 2011, päivä sen jälkeen, kun hallitus oli hyväksynyt Hazaren vaatimukset. Daily News and Analysis (DNA) -lehti julisti Hazaren yhdeksi Mumbain vaikutusvaltaisimmista ihmisistä. Häntä on kritisoitu hänen autoritaarisista oikeusnäkemyksistään, kuten korruptoituneiden virkamiesten kuolemanrangaistuksen kannattamisesta, ja lisäksi hänen on väitetty tukevan pakotettua vasektomiaa perhesuunnittelussa. 28\. heinäkuuta valmistunut Jan Lokpal -lain luonnos ei kelvannut Hazarelle. Hazare aloitti syömälakon 16. elokuuta 2011 New Delhissä, Intiassa, saadakseen hallituksen hyväksymään hänen ajamansa Jan Lokpal Bill -version korruption kitkemiseksi Intiasta. Hazare lopetti 13 vuorokautta kestäneen lakon 28. elokuuta erityisistuntoon kokoontuneen parlamentin hyväksyttyä joukon Hazaren vaatimuksia. ==Lähteet== == Aiheesta muualla == Luokka:Intialaiset ihmisoikeusaktivistit Luokka:Syömälakkolaiset Luokka:Vuonna 1937 syntyneet Luokka:Elävät henkilöt
Kaasujääkaappi

Kaasujääkaappi on tyypillinen, esimerkiksi kesämökeillä käytettävä nestekaasukäyttöinen jääkaappi. Kaasujääkaappi ei tarvitse sähköä, vaan nestekaasuliekki saa jäähdytysaineena toimivan ammoniakkiliuoksen kuumenemaan ja kiertämään putkistossa. == Aiheesta muualla == *Absorptiojääkaappi Luokka:Keittiökoneet Luokka:Energiatekniikka
Lämmityslaite

Lämmityslaite on laite jonka tarkoitus on lämmittää erilaisia materiaaleja, kaasuja ja nesteitä. Lämmityslaitteet voivat olla esimerkiksi sähkökäyttöisiä, kaasukäyttöisiä tai auringonvalolla toimivia. Jokaisessa kodissa tyypillinen lämmityslaite on lämpöpatteri, ja myös uuni ja mikroaaltouuni ovat lämmityslaitteita. Vesitoimiset lämpöpatterit omakotitaloissa lämpiävät yleensä öljypolttimella tai kaukolämmöllä. Luokka:Rakennuksen lämmitysjärjestelmät
Toivo Järvi

Toivo Henrik Järvi (31. maaliskuuta 1877 Helsinki – 9. heinäkuuta 1960 HelsinkiOtavan Iso tietosanakirja osa 4 p. 40) oli suomalainen kalabiologi, joka toimi Kalastushallituksen ylijohtajana koko viraston olemassa olon ajan. Järven vanhemmat olivat maalarimestari Anders Henrik Järvi ja Vilhelmina Gustafsson. Hän valmistui filosofian kandidaatiksi 1904 ja lisensiaatiksi 1913. Toimittuaan kalastusten tarkastajan vanhempana apulaisena vuodesta 1908 ja kalastusneuvoksena vuodesta 1918 hänet nimitettiin samana vuonna perustetun Kalastushallituksen ylijohtajaksi. Kun virasto lakkautettiin 1924, hänestä tuli Maataloushallituksen kalataloudellisen tutkimusosaston johtaja, arvonimeltään professori. Tästä tehtävästä hän erosi vuonna 1947. Järvi tutki aluksi hämähäkkejä, kalabiologina taas muikkuja, siikoja ja lohia. Hän julkaisi tutkimuksiaan suomeksi, saksaksi ja englanniksi. Teos Suomen merikalastus ja jokipyynti vuodelta 1937 oli yleisesitys kalastuksesta Suomessa. Järvi toimi ruotsalais-suomalaisen kalastuskomission jäsenenä 1920–1924 ja puheenjohtajana 1929–1933, samoin kuin useissa muissa alan kotimaisissa ja ulkomaisissa järjestöissä. Vuonna 1921 hänet nimitettiin yhdeksi kolmesta valtion edustajasta Petsamo-yhtiön hallintoneuvostossa. Järven ensimmäinen puoliso vuodesta 1904 oli Helfrid Helena Siutila ja toinen vuodesta 1936 Edit Lydia Sundell. Patologi, professori Osmo Järvi ja arkkitehti Jorma Järvi olivat Järven poikia hänen ensimmäisestä avioliitostaan. == Teoksia == Nimellä T. H. Järvi: * Olemassa-olon taistelusta luonnossa. Tiedettä kansalle 2. Yrjö Weilin, Helsinki 1903 * Kaksi tehtaista aiheutunutta kalastolle vaurioita tuottanutta veden likaantumistapausta. 1 nide. Suomen kalatalous 12. Suomen kalastusyhdistys, Helsinki 1912 * Das Vaginalsystem der Sparassiden : Eine morphologische, systematische und zoogeographische Studie über eine Spinnenfamilie, väitöskirja. Annales Academiae scientiarum Fennicae. Series A, N:o IV, 1. Suomalainen Tiedeakatemia, Helsinki 1914 * Puutavaran lauttauksen ja kalastuselinkeinon välisistä suhteista. Suomen uittajainyhdistys, Helsinki 1929 * Suomen merikalastus ja jokipyynti. WSOY 1932 * The interpretation of the zones on scales of salmon, sea trout and brown trout ; kirj. T. H. Järvi ja W. J. M. Menzies. Rapports et procès-verbaux des réunions / Conseil permanent international pour l'exploration de a mer volume 97. En commission chez Andr. Fred. Høst & Fils, Copenhague 1936 * Fluctuations in the Baltic stock of Salmon 1921-1935. Rapports et procès-verbaux des réunions / Conseil permanent international pour l'exploration de a mer volume 106. En commission chez Andr. Fred. Høst & Fils, Copenhague 1938 * Suomen kalastusyhdistys 1891-1941. Suomen kalastusyhdistys, Helsinki 1941 * Zur Kenntnis der Coregonen-Formen Nord- Finnlands insbesondere des Kuusamo-Gebietes. Acta zoologica Fennica 40. Societas pro fauna et flora Fennica, Helsinki 1943 ==Lähteet== * Sivu 354. ===Viitteet=== Luokka:Suomalaiset biologit Luokka:Vuonna 1877 syntyneet Luokka:Vuonna 1960 kuolleet
Guadaíra

Guadaíra on 110 kilometriä pitkä joki Andalusiassa Espanjan eteläosassa. Se virtaa Sevillan metropolialueella Alcalá de Guadaíran kunnan läpi ja laskee Guadalquivir-jokeen. Luokka:Espanjan joet Luokka:Guadalquivirin vesistö Luokka:Andalusia